Kate, russa resident a Mallorca que està aprenent català: «Quan t’acostes a una cultura amb respecte, la gent t’obre les portes»

Quan Kate va arribar a Mallorca l’octubre de 2025, només coneixia l’illa a través dels comentaris de persones que hi havien passat les vacances. Menys d’un any després, aquesta jove russa s’ha convertit en una de les cares més conegudes de les xarxes socials pel seu procés d’aprenentatge del català i per l’estima amb què xerra de la cultura mallorquina.