L’exposició a pesticides podria explicar l’augment de casos de càncer colorectal en menors de 50 anys

Estar exposats a pesticides s’associa amb l’aparició de càncer colorectal en menors de 50 anys. En concret, investigadors del Vall d’Hebron Institut d’Oncologia (VHIO) han descobert que hi ha una associació significativa entre un herbicida d’ús estès, el picloram, i l’augment important del nombre de casos d’aquesta malaltia en pacients joves als últims anys.