Lorenzo Teti, model mallorquí a Milà: «Anava al càsting de Dolce & Gabbana sense expectatives»

Hi ha un moment, just abans de sortir a una passarel·la, en què ja no queda res a fer. La roba està posada, el cabell està a lloc i davant només queda caminar. Lorenzo Teti ho va viure a Taormina, a Sicília, amb Domenico Dolce revisant els darrers detalls de la seva roba tot just abans que li tocàs sortir. Tenia 18 anys i estava a punt de desfilar per a Dolce & Gabbana.